यहाँ आकर बैठो।
ठीक है।
शुरू करते हैं।
बिल्कुल बढ़िया।
ठीक है।
तो सीज़न 1 से यह जिम बॉब और मिशेल की प्रतिक्रिया है।
"हमारे परिवार पर हालिया डॉक्यूमेंट्री दुखद है।"
एक धमाकेदार डॉक्यूमेंट्री का उनके परिवार के राज़ फ़ाश करने के दावों के बाद
मिशेल और जिम बॉब डगर अपना गुस्सा ज़ाहिर कर रहे हैं।
"उसमें हम मीडिया और बुरे इरादे वाले लोगों को हमारे प्रियजनों को
दुख पहुँचाते देख रहे हैं।"
वाह। "यह डॉक्यूमेंट्री बहुत सी बातों को अपमानजनक
और सनसनीखेज तरीके से पेश करती है।"
यह धार्मिक शोषण के पीड़ितों का भारी जीत थी।
वह बहुत सही थी। लगा जैसे वह मेरा सच बयान कर रही है।
"हमने हमेशा माना है कि टूटे रिश्तों को
सुधारने या मतभेदों को मिटाने का सबसे बढ़िया मौका निजी परिवेश में
प्यार के ज़रिए मिलता है।"
उससे खीज होती है।
यकीनन।
मैं बस… यार, मैं उसे सच बताने को बेकरार हूँ।
कितना भयानक सफ़र रहा है।
लगता है पहला सीज़न हल्ला-गुल्ला था।
प्राइम पर डगर परिवार पर नई डॉक्यू-सीरीज़ के
सबसे चौंकाने वाले रहस्योद्घाटनों की बात करते हैं।
मेसी। इसकी जाँच करूँगा ताकि इस पर बात कर सकें।
मैं सहज नहीं हूँ।
हे भगवान। सोशल मीडिया में हंगामा मच गया है।
ये सभी लोग जो आईबीएलपी पागलपन में…
शामिल नहीं थे।
वे इसे किसी लिहाज़ में महसूस कर सके।
आपको समझना चाहिए कि यह तो सिर्फ़ छोटी सी झलक है।
यह तो बस शुरुआत ही है।
बेहद अजीब मान्यताओं के इतने सारे किस्से।
क्योंकि यह चर्च के बारे में नहीं। धर्म के बारे में नहीं।
वे "नए नियम" बना रहे हैं जो ज़रूरी नहीं कि
-बाइबिल या ईश्वर से जुड़े हों। -हाँ।
-यह बस इंसान की बनाई बकवास है। -बकवास।
हाँ, सही में!
और जब यह भी कहते हैं, "यीशु के नाम पर,"
उसका हमेशा वह मतलब नहीं होता है।
ठीक है, दोस्तो, "शाइनी हैप्पी" सीज़न 2।
शुरू करते हैं।
जब मुझे संदेश मिला कि यह शो बनने जा रहा है,
तो मैंने सबसे पहले वापस लिखा, "मुझे पता था यह दिन आएगा।"
क्या आपकी कोई याद है जिसे दूसरे ईसाई धर्म प्रचारक
या पूर्व-इसाई धर्म प्रचारक साझा करते हैं?
इसमें टीन मेनिया का मेरा सारा सामान है।
टीन मेनिया नाम का एक सेवा संघ होता था।
-टीन मेनिया। -टीन मेनिया।
टीन मेनिया सेवा संघ।
कभी टीन मेनिया के बारे में सुना है?
वह बहुत पागलपन भरा और बहुत अजीब था।
उनसे कहा जाता था कि वे एक बड़े कंसर्ट में जा रहे थे
और दूसरे ईसाइयों से मिलने की वह शानदार जगह है।
हमसे बिल्कुल यही कहा गया था।
-क्या तुम गए? -क्योंकि मैं गया था।
ठीक है।
टीन मेनिया सेवा संघ
अगर वह सामान्य लगे तो कैसे पता आप किसी पंथ में हैं?
नहीं पता चलेगा।
जब तक कोई आकर न कहे,
-"यह अच्छा नहीं है, यह एक पंथ है।" -हाँ।
टीन मेनिया अमरीका का सबसे बड़ा ईसाई युवा संगठन था।
और संस्थापक, रॉन लूस उसका रिंगमास्टर था।
यह ईश्वर है!
यह ईश्वर के बेटे से मुलाकात है!
"तुम्हें ईश्वर से प्यार है या ईश्वर से सच्चा प्यार है?"
टीन मेनिया की तीन मुख्य शाखाएँ थीं।
अक्वायर द फ़ायर।
युवा के लिए सालाना संगीत-कला उत्सव है।
संगीत बजता है, लाइटें दमकती हैं, आतिशबाज़ी होती है।
यहाँ बच्चे स्टेडियम शो आयोजित कर रहे थे।
धर्म प्रचार के वैश्विक यात्रा दौरे होते थे।
क्या तुम दुनिया भर में जाकर यीशु के लिए लोगों को बचाना नहीं चाहते?
वे ऑनर अकादमी भी चलाते थे, जो ईसाई रंगरूट शिविर था।
-आप इस आंदोलन के सैनिक थे। -वहाँ बहुत सम्मान मिलता था।
मैं उनके साथ होना चाहती थी। वे मेरे बंधू थे।
हम मानते थे कि हम दुनिया बदल रहे हैं।
पर फिर हालात अजीब हो जाते हैं।
आप अब सबसे कठिन प्रशिक्षण लेने वाले हैं जो यीशु ने कभी सहा।
ख़ुद को देखो, दोस्तो, कमाल के लगते हो! तुम एक सेना हो!
आपसे कोई कभी नहीं कहता,
"अरे, जीते-जी ताबूत में मत घुसना।"
उन्होंने मुझे नौ इंच काट डाला,
मैं मरते-मरते बचा,
और फिर उसने कहा, "तुम्हारे शरीर पर दुनिया बदलने वाले का निशान है।"
यीशु ने कहा था कि हम पर अत्याचार होगा, लेकिन अपने ही लोगों द्वारा नहीं।
वह बेहद ही घटिया मकसद से किया एक धोखा था।
आप सिर्फ़ ईश्वर की संतान नहीं थे, आप एक राजनैतिक योजना का हिस्सा भी थे।
हमें या तो लड़ना होगा या गुलाम बनना होगा।
क्या होगा अगर हम कहें कि हमें आपके बजाय अपनी आवाज़ सुननी है?
मेरे सामने एक बड़े पैमाने पर फ़ासीवाद हो रहा था।
टीन मेनिया एक बड़े आंदोलन का हिस्सा था
जिसे कायम व्यवस्था को ध्वस्त करने के लिए बड़े, ताकतवर राजनेताओं द्वारा बनाया गया था।
इस पीढ़ी की परवरिश ताकत हथियाने के लिए की गई थी।
प्रजातंत्र के अंत में स्वागत है।
देश के मालिक हम हैं, वे नहीं।
आगे चलकर उनका प्लान संविधान में संशोधन करने का है।
मुझे नहीं लगता हमारा देश उसे सह सकेगा।
यह एक जंग है। आप किसके साथ हैं?
उन्हें रोकना ही होगा।
शाइनी हैप्पी पीपल: अ टीनेज होली वॉर
मीका
जब तक घबराई हूँ, आसान सवाल से शुरू करें ताकि मैं सहज हो सकूँ।
मीका रिंगो पूर्व टीन मेनिया सदस्य
यह सब बहुत आसान होगा।
पंथ को ख़त्म करने से भी आसान?
मैं टेम्पा, फ्लोरिडा में पली-बढ़ी।
मुझे फ्लोरिडा पसंद था क्योंकि मुझे गर्म मौसम पसंद था
और मुझे तैरना और बीच पर जाना पसंद था।
जब मैं 11 की थी, मेरे पापा चल बसे।
मैं इकलौती औलाद हूँ। तो बचपन में सिर्फ़ मैं और मेरी माँ थीं।
मेरा मुख्य समुदाय मेरा चर्च ही था।
मैं हफ़्ते के छह दिन चर्च जाती थी, हो सके तो सात भी।
मैंने 15 साल की उम्र में शुरू से आख़िर तक पूरी बाइबिल भी पढ़ ली थी।
युवा दल मेरे लिए अहम था।
हर बुधवार और रविवार, चर्च के बाद हम हमेशा साथ समय बिताते थे।
मेरे वही दोस्त थे।
युवा दल 13 की उम्र से शुरू होता था,
पर अगर आप भावनात्मक तौर पर तैयार हैं, तो 12 से।
मैं था।
मेरे माता-पिता पादरी थे।
मेरा प्यार का नाम रेव था क्योंकि वे मुझे पादरी बनाना चाहते थे
इसलिए वे मुझसे कहते थे, "ए, रेव। कैसे हो?
आपको चर्च के किसी सेवा संघ पहलू में शामिल होना पड़ता था,
चाहे क्वायर हो, ड्रामा हो।
मेरा पहला सेवा संघ डांस था।
और डांस मेरे लिए अभिव्यक्ति का साधन बन गया।
वह मेरे अंदर के अहसास का भौतिक स्वरुप जैसा था।
वो ख़ास समय था क्योंकि हम सभी जुड़े थे।
हम नई सदी में पैदा हुए ईसाई धर्म प्रचारक बच्चे थे क्योंकि हम अच्छे बच्चे थे।
बड़ा होते हुए मुझे हमेशा महसूस हुआ कि हॉलीवुड ईसाई धर्म को नहीं समझता।
जब भी उसे किसी फ़िल्म में देखता था,
मुझे लगता था, "यह एक बुरा चित्रण है,
और उसमें ज़रा सी भी सकारात्मकता नहीं है। यह मज़ाक उड़ाने जैसा लगता है,
या लगता है जैसे इस इंसान ने पहले कभी कोई सच्चा ईसाई नहीं देखा है।"
ए, यह सुनो।
ईश्वर ने नूह से कहा सब तरफ़ जल ही जल होगा
वाह, काफ़ी हद तक वही।
और '90 के दशक में संस्कृति की भरमार थी।
हिम्मत है तो महाभियोग चलाकर दिखाओ।
उपभोगता संस्कृति, कार्टून, मैगज़ीन, फिल्मों के चलते
सब खुला हुआ था।
यहाँ पर 50 अकेली औरतें हैं।
यहाँ पर 50 अकेले मर्द हैं।
एमटीवी के सिंग्ल्ड आउट पर।
सिंग्ल्ड आउट
हैलो स्टेफ़ान। मेरा नाम सान्या है, और मैं तुमसे मस्ती करना चाहती हूँ।
उस समय असल में ऐसा महसूस होता था कि मीडिया के
धर्मनिरपेक्ष विचारों से आप पर हमला हो रहा है।
यह एमटीवी का शीर्ष समय था।
पॉप संस्कृति स्वच्छंद यौन संबंधों को बढ़ावा दे रही थी
और दूसरे अधार्मिक विचारों को भी।
धर्मनिरपेक्ष संस्कृति एक तरह का प्रवेशद्वार था, जिसमें आप अपना दरवाज़ा
शैतान के लिए ज़रा सा खोलें और वह सीधा अंदर घुस सकता था।
एमटीवी म्यूज़िक टेलीविज़न
बड़े होते हुए मै ज़्यादातर ईसाई रेडियो सुनती थी।
हम थोड़ा एनपीआर भी सुनते थे।
एक बार मैंने किसी को उसे राष्ट्रीय विकृत रेडियो कहते हुए सुना।
सैराह मककैमन एनपीआर राजनीतिक संवाददाता
मैं जेम्स डॉब्सन को सुनकर बड़ी हुई।
वह एक मनोचिकित्सक हैं, उनका "फोकस ऑन द फ़ैमिली" नाम से एक रेडियो शो था
जो ज़्यादातर यह बताता था
कि सुखी परिवार कैसे बनाएँ, बच्चों की परवरिश कैसे करें,
सब ईसाई धर्म के नज़रिए से।
उन्हीं की वजह से कई ईसाई धर्म के बच्चों को
मार पड़ती थी।
-एक पूरी पीढ़ी ऐसी है… -हाँ।
…जो मुझे अंधी गली में पकड़कर पीटना चाहेगी।
आगे चलकर डॉब्सन राजनीति में बहुत ज़्यादा सक्रिय हो गए।
मुझे याद है बड़े होते समय सुनते थे कि प्रार्थना करना क्यों ज़रूरी है
कि ईश्वर अमरीका का ईसाई चरित्र वापस बहाल कर देगा।
परिवार वाले लोग जो आम इंसान हैं,
उन्हें खासतौर पर ऐसी संस्कृति की चिंता है जो उनकी मान्यताओं के ख़िलाफ़ है।
हॉलीवुड, रॉक म्यूज़िक उद्योग, टेलीविज़न और ऐसी ही चीज़ें।
इसके पीछे सच्ची चिंता थी कि संस्कृति भ्रष्ट हो गई थी।
आध्यात्मिक जंग की चर्चा होती थी
कि बुराई के ख़िलाफ़ युद्ध छेड़ना पड़ेगा।
इस बात ने कई तरह से हमें प्रोत्साहित किया
कि व्यापक संस्कृति में ईसाइयत को बढ़ावा दें।
हम दुनिया बचाने की कोशिश कर रहे थे, सिर्फ़ अपने लिए नहीं, बल्कि दुनिया के लिए।
होम बॉय अलोन
मेरी सेवा के लिए, बेहतरी के साथ
अगर दुनिया को यह संगीत शैली पसंद आ रही है,
तो हमें विकल्प के तौर पर वह संगीत शैली देनी चाहिए
लेकिन जिसमें यीशु का गुप्त संदेश छुपा हो।
कहो घर पे कौन है
जे.सी.
हम यीशु को जे.सी बुला रहे हैं। यह बहुत मस्त है।
वो कुँवारी मेरी के जन्मा था
क्रिसमस के दिन, उसका खून बह गया और वह क्रूस पर मर गया
मुझे वह क्यों याद है? पता नहीं।
पर मुझे लगा मैं मस्त था
क्योंकि, "मैं कारमैन जैसे रैप कर रहा हूँ।"
यह काफ़ी हद तक ऐसा था कि "चलो एक ईसाई विकल्प बनाएँ,
और फिर शायद हम एमटीवी को मात दे सकें।"
हम और कुछ नहीं बस यीशु के दीवानों का समूह हैं।
लोग क्या सोचेंगे जब वे सुनेंगे मैं यीशु का दीवाना हूँ?
मुझे लगा, "हाँ, यह ईसाई रॉक है। शानदार।"
-मतलब… -शायद मैं बहुत कम उम्र थी।
मैं दुनिया बदलने वाला आध्यामिक योद्धा था।
-तुम बस एक बच्ची थी। -छोटी बच्ची।
-तुम बहुत बुरे थे। -इसीलिए हमारी बनती नहीं थी।
हम भाई-बहन की प्रतिस्पर्धा बहुत धार्मिक थी।
मैंने सपना देखा कि मैं स्वर्ग गया
और तुम वहाँ मेरे साथ थे
हमारे पापा रे बोल्ट्ज़ हैं, जो ईसाई गायक हैं।
उनका संगीत प्रेरक ईसाई संगीत माना जाता था।
प्रभु को देने के लिए धन्यवाद
वह ईसाई धर्म प्रचारक हस्ती जैसे बन गए।
हमारा अपना छोटा सा सेलेब्रिटी ईकोसिस्टम जैसा था
जो बाहर की अधार्मिक दुनिया से बहुत ज़्यादा बेहतर था।
जेफ़ शार्लेट पत्रकार
मैं लगभग 25 सालों से
कई तरह की धार्मिक अभिव्यक्ति के बारे में लिख रहा हूँ।
द अंडरटो न्यूयॉर्क टाइम्स बेस्टसेलर
उस समय मैं रोलिंग स्टोन मैगज़ीन के लिए लिखता था।
मैं इन बहुत अभिजात्य राजनैतिक ईसाई
कंज़र्वेटिव लोगों पर एक लंबे प्रोजेक्ट पर काम कर रहा था।
मैं उन्हें राजनैतिक कह रहा हूँ क्योंकि उनकी वही प्राथमिकता थी,
धार्मिक से बढ़कर।
नब्बे का दशक आने तक, लगभग चार में से एक अमरीकी श्वेत ईसाई धर्म प्रचारक था।
वह एक बहुत बड़ा वोटिंग समूह था।
और ईसाई धर्म प्रचारक नेता वोटरों को जुटाने में बहुत कारगर रहे हैं।
नब्बे लाख नए वोटरों को 1994 में वोट करने को प्रेरित किया गया
और उन्होंने रिपब्लिकन को सत्ता सौंप दी।
हम देश की दिशा से नाराज़ थे,
और वह रोमांचक समय लगता था।
कंज़र्वेटिव ईसाइयों ने कांग्रेस में भारी बदलाव किए
लेकिन वे राजनेता वायदों पर खरे नहीं उतरे।
रिपब्लिकन पार्टी ने वायदे किए थे।
मूल रूप से वह परिवार-समर्थक, जीवन-समर्थक, सदाचार-समर्थक एजेंडा पर लड़ी।
वे वही बात करते थे।
फिर वे सत्ता में आए
और जिन मुद्दों पर वादे किए थे, उनमें से किसी पर भी काम न करके दगा दिया।
वह एक बड़ा राजनैतिक कथन है। "नाइंसाफ़ी की गई।"
"मैं इसके लिए और शिद्दत से लड़ूंगा,
और आख़िर में हम जीतेंगे।"
मेरा मानना है कि सिर्फ़ मैं ही नहीं कहूँगा कि बहुत हुआ,
पर मेरा मानना है लाखों दूसरे लोग भी यही कहेंगे।
जेम्स डॉब्सन राजनैतिक सोच रखने वाले
दूसरे धार्मिक दक्षिणपंथी नेताओं को साथ में लाया।
उनकी सोच अमरीका पर फिर से कब्ज़ा करने की थी और वे सोचते थे,
"हम इसी वक्त किसी को चुनने के लिए ही नहीं माहौल बनाएँ
बल्कि हम इसे लंबे समय तक कैसे कायम रखें?
"अब इसे गति देने का समय है।"
बुनियादी सोच थी, "अब हम इसे कई अलग-अलग मंचों पर आगे ले जाएँगे।"
मिशन में एक पीढ़ी को तैयार करना शामिल था
जो दुनिया और देश में फिर से धार्मिकता बहाल करेगी।
हमें अमरीका को फिर से ईसाई देश बनाना होगा।
वे शिद्दत से युवाओं को चाहते थे।
आपको कोई ऐसा चाहिए था जो बच्चों की सेना तक पहुँच बना सके।
संस्कृति की जंग कैसे जीती जाती है? ऐसी संस्कृति बनाकर जो उसे लड़ पाएगी।
और रॉन का काम वहाँ शुरू हुआ?
हैलो? मुझे कुछ सेवा चाहिए, प्लीज़। मैं बहुत जल्दी में हूँ।
तहे दिल से ईश्वर को प्यार करने का क्या मतलब है?
कोई अंदाज़ा है?
अपनी पूरी ज़िंदगी ईश्वर को समर्पित कर देना।
पर मुझे वापस जाना है।
आप कौन हैं।
हैलो, मैं रॉन लूस हूँ।
हैलो, मैं रॉन लूस।
रॉन लूस एक बहुत जुनूनी इंसान है।
दानी रॉका-हर्बर्ट पूर्व टीन मेनिया सदस्य
युवा लोगों को आगे आकर ईश्वर के लिए कुछ करते देखकर अच्छा लगा।
बहुत ही जज़्बाती इंसान।
ज़काराया पूर्व टीन मेनिया सदस्य
हमें एक क्रांति लानी होगी!
रॉन जोश से भरा था।
रॉन लगभग एक ईश्वर जैसा, मिथक व्यक्तित्व था।
-वह आता था… -फ़ायर बाय नाइट पर।
फायर बाय नाइट 1990
फ़ायर बाय नाइट आपके क्रिस्चियन टीवी स्टेशन पर एमटीवी जैसा था।
रॉक बैंड, मेहमान आते थे और रॉन लूस एक अतिथि मेज़बान होता था।
उसे "व्हाट्स हॉट" नाम का सेगमेंट मिला था।
वह ईसाई संस्कृति को लज़ीज़ बनाने वाला था।
रोलिंग स्टोन मैगज़ीन के मुताबिक,
हैवी मेटल ईसाई दल, स्ट्राइपर खुले आम शराब और सिगरेट पीता है।
यह इसलिए बता रहे हैं ताकि आप जाँच सकें कि क्या वे असल में ईसाई थे,
क्या अब भी हैं, और इससे किस तरह का संदेश मिल रहा है।
मेरे बचपन में वह मेरे घर में जाना-पहचाना नाम था।
उसके बालों का अंदाज़ शानदार था जिन्हें वह लहराता था।
जैसे वह इस तरह हिलाता था…
"तुम्हें बता रहा हूँ।"
मुझे ऊपर उठना होगा, कि उसे नीचे गिराकर चीर सकूँ,
और फाड़ सकूँ, चबा सकूँ, तार-तार कर सकूँ और कुचल सकूँ।
मतलब वह बहुत ही ज़्यादा रोमांचक है।
हम दीवाने हो गए थे।
उसने वह राह बिछाई, "यीशु का दीवाना होने में कोई हर्ज नहीं।"
मैं ईश्वर के लिए जीता हूँ और मैं पीछे नहीं हटूँगा!"
उसका पूरा ध्यान ईश्वर पर था,
पर साथ ही कहता था, "हमें ईश्वर की ज़रूरत है!"
जैसे, "हम जंग लड़ रहे हैं!"
जैसे, "आपको अपने धर्म को गंभीरता से लेना होगा!"
सब इतना जोश भरा है और ईश्वर…
मैंने ऐसा कुछ कभी नहीं देखा।
वह सहज और वास्तविक लगता था।
वह गुस्सैल युवा है।
देखते हैं अगर कोई युवा मिले जो बता सके कि उसके मुताबिक यीशु कौन हैं।
मेरे ख़याल से रॉन एक मीडिया रणनैतिक और शोमैन के नाते प्रतिभाशाली था।
-हैलो, आज आप सब कैसे हैं? -मैं बढ़िया हूँ।
यीशु मसीह कौन हैं? वह कौन हैं?
वह मेरे रक्षक हैं।
हाँ, मैं ईश्वर और दूसरी चीज़ों को मानता हूँ।
मुझे नहीं पता मैं यीशु मसीह को क्या मानती हूँ।
मैं उस सब बातों में नहीं पड़ती।
हज़ारों की तादाद में किशोर और युवा हैं,
जिनकी ज़िंदगी पूरी तरह से बदल गई है,
अंधकार से प्रकाश में आ गए हैं।
एमटीवी अमरीकी दिमागों में ज़हर भर रहा है।
यह ज़हर आपके दिमाग, आपके कानों में जाता है और यह कैंसर जैसा है।
आपके दिल को, आपके आत्म-सम्मान को चीरने लगता है,
आपको ईश्वर से दूर ले जाता है, आप सोचने लगते हैं वह असली नहीं हैं।
रॉन को एमटीवी से नफ़रत थी।
एमटीवी से नफ़रत थी।
वह बता रहा था कि एमटीवी कितना बुरा है और मैंने कहा, "हाँ, यह ज़रूर बहुत बुरा होगा।"
हमने अपने माता-पिता से अनुरोध किया कि हम एमटीवी को ब्लॉक करना चाहते हैं।
हमने कहा, "माँ, हमारे टीवी पर यह सब नहीं चल सकता।"
"हमें आवाज़ उठानी होगी
और हमें इसे दिखाने वाली केबल कंपनी के ख़िलाफ़ आवाज़ उठानी होगी।"
-और इस तरह… -यह एक बॉयकॉट था।
ईश्वर को युवाओं की खोज है, सोमवार, मंगलवार और बुधवार को
अपने हाई स्कूल में डटकर खड़े रहें। यह मुमकिन है…
उसने और उसकी बीवी केटी ने फ़ैसला लिया
कि वे टीन मेनिया नामक सेवा संघ की अपनी पहल शुरू करेंगे।
टीन मेनिया
आज हमारे साथ टीन मेनिया सेवा संघ के रॉन लूस हैं।
रॉन लूस का इंटरव्यू विक्टरी वीडियोज़ 1992
-हैलो, रॉन। -हैलो।
मुझे सही नाम के लिए देखना पड़ा।
जो लोग टीन मेनिया सेवा संघ से परिचित नहीं हैं,
उन्हें इस बारे में थोड़ी जानकारी दें।
टीन मेनिया में
हम किशोरों को पूरी दुनिया में गर्मियों के मिशन के दौरे पर ले जाते हैं।
पिछली बार हम लगभग 1,100 स्वच्छंद, जोशीले, रूढ़िवादी किशोरों को ले गए थे।
शुरुआत में टीन मेनिया का लक्ष्य किशोरों को मिशन दौरों पर ले जाना था।
दुनिया भर में जाओ और उन सभी अंजान लोगों को
यीशु के सुसमाचार के बारे में बताओ।
हम बाइबिल संदेश को राजमार्गों और छोटे मार्गों तक ले जाएँगे
जहाँ हर वर्ग के लोग आते हैं…
रॉन का मानना था कि जब हर देश को
अपने दिलों में यीशु को अपनाने का मौका मिलेगा,
तो यीशु वापस लौट आएँगे।
तो सबको इस मिशन दौरों पर भेजकर
वह उस वापसी को पास ला रहा था।
हम एक नाव पर हैं और कुछ स्वच्छंद टीन मेनिएको के साथ
छुट्टी के दिन ब्लैक सी में जलयात्रा कर रहे हैं।
तुम लोगों को यहाँ मज़ा आ रहा है क्या?
अपनी पहली गर्मियों में हम 60 बच्चों को ग्वाटेमाला ले गए।
मैं यहाँ मैक्सिको में हूँ।
यहाँ पर किशोर बौद्धों को पत्थरों की पूजा करते देख रहे हैं और उन्हें
प्रभु की ओर खींच रहे हैं। यह शानदार है, ब्लेन।
इन गर्मियों में हमारे साथ जाने वालों को याद दिलाना चाहूँगा
फ़ायर बाय नाइट टीन मेनिया के मिशन दौरे का,
तुरंत अपना आवेदन भेजें।
वे एक से दूसरे राज्य में जाते थे,
हर युवा दल से मिलते थे।
वहाँ एक उत्तेजक भाषण दिया जाता था।
जो किशोरों को, एमटीवी पीढ़ी को संबोधित होता था।
और फिर वे लोगों से गर्मियों में मिशन दौरे पर चलने के लिए कहते थे।
एक छोटे मंच पर होने पर भी वह समझता था कि हर युवा पादरी
उस बड़े मंच को बनाने के लिए
अहम है जिस पर वह आगे जाएगा।
ईश्वर को ऐसी युवा पीढ़ी की खोज है
जो दुनिया के उस पाखंड को समझ लेगी जिसे वह उस पर लादना चाहती है।
हम ऐसी नई पीढ़ी की बात कर रहे हैं
जो अब चीज़ों से भागने की कोशिश नहीं करती।
वह युवाओं को वश में करने का तरीका समझ गया था
क्योंकि उसकी युवावस्था के घाव उसे याद थे।
मेरे बचपन की एक भी अच्छी याद नहीं है।
मतलब, बहुत बुरा हाल था।
जब मैं सात साल का था, मेरे माँ-बाप का तलाक हो गया और मैंने माँ के साथ
अपनी ज़्यादातर ज़िंदगी बिताई, और घर में शोषण किया जाता रहा,
और कभी-कभी मैं घाव वगैरह लेकर स्कूल जाता था।
उसका बचपन बुरा बीता।
पंद्रह की उम्र में, वह उस पिता की तलाश में भाग निकला जिसने अपना परिवार छोड़ दिया था।
और वह सोचता है, "अगर मुझे यह अच्छे पिता मिल जाएँ।"
तो जब अपने पिता के साथ पहली रात गुज़ारी,
उन्होंने कहा, "अगर तुम गाँजा पीना चाहते हो,
तो घर लाकर पीना ताकि हम साथ पी सकें।"
और इसलिए मैं उसे घर लाया और हमने साथ मिलकर पिया।
और मेरी ज़िंदगी बदतर हो गई जब तक मेरा एक दोस्त मुझे चर्च नहीं ले गया।
वह जोश से भरी हुई चर्च का बखान करता है।
उसके शब्दों में उसका सामना, "क्रोधित यीशु" से हुआ।
वह उत्साहित था, उसने वापस लौटकर अपने दोस्तों से कहा,
"वे यीशु के बारे में झूठ कहते थे। वह डरपोक नहीं हैं।"
उसे मर्दाना आदमी मिल गया था।
और मैं अगले हफ़्ते लौटा और अपना जीवन पूरी तरह प्रभु को सौंप दिया,
और सभी सांसारिक मोह से दूर चला गया और बस ख़ुद को प्रभु में झोंक दिया।
उसने ख़ुद को यीशु का सैनिक बना दिया और एक दिन वह घर लौटा
तो उसके मुताबिक, उसका सारा सामान,
उसका कसरत का सामान, उसकी कार मैगज़ीन सड़क पर पड़ा था,
और उसकी सौतेली माँ ने उसके पिता को चेतावनी देकर कहा था,
"मुझे यह यीशु का दीवाना आसपास नहीं चाहिए।"
अगर आप कमज़ोर और अकेले महसूस कर रहे हैं,
शायद आप घर से भागे हैं और अकेले महसूस करते हैं।
अगर आपका परिवार बिखर रहा है,
आपको लगता है कि आपके माता-पिता आपकी परवाह नहीं करते…
वह अपनी माँ और बाप दोनों द्वारा ठुकराए जाने की कहानी सुनाता था।
…आपको कुछ बताना चाहता हूँ, कि ईश्वर आपको चाहते हैं।
बाइबिल में लिखा है कि उन्होंने आपकी माँ के गर्भ में आपकी रचना करके आकार दिया।
उसने अपने लिए आख़िरकार जो परिवार ढूँढ़कर बनाया,
वह उसके अपने अनुयायियों का था।
मुझे आपमें से बहुतों पर बेहद गर्व है
जिन्होंने अपने सब धर्मनिरपेक्ष संगीत को नष्ट करने का संकल्प लिया।
आपको अपने कुछ दोस्तों को छोड़ देना चाहिए जो आपको कमज़ोर बना रहे हैं।
यह युद्ध का समय है।
अब भला बनकर नहीं रहना है।
यह युद्ध का समय है।
यह समय इंसानों की आत्माओं के लिए लड़ने और जंग जीतने का समय है।
यह बहुत जल्दी बड़ी चर्चों और फिर स्टेडियमों तक फैल गया।
टीन मेनिया अमरीकी जीवन के एक अहम पल में वाकई एक पुल की तरह था।
वह कुछ ऐसा बनाने की कोशिश कर रहा था जिसे वह ईश्वर की सेना कहता था,
युवा लोगों का केंद्रीय दल जो बहुत ज़्यादा प्रतिबद्ध थे।
उसकी भाषा में वे, "ईश्वर के सैनिक" थे।
वे कहेंगे, "वे '90 के दशक के युवा लोग थे,
जिन्होंने यह कर दिखाया। पूरी दुनिया में ईसाइयत फैलाई। उन्होंने कर दिखाया!"
फिर उन्होंने उस अनुभव का एक जामा पहनाया और कहा, "यह सिर्फ़ आपके युवा समूह से
बात करने आने वाला अतिथि वक्ता रॉन लूस नहीं है,
यह अब एक आयोजन है जिसमें हम कई युवा समूहों को बुलाएँगे।"
"हम आपके शहर में आएँगे। यह एक दौरा है। यह एक आयोजन है।"
और फिर यह एक्वायर द फ़ायर बन गया।
मुझे याद है अपने युवा पादरी के घर पर थी और उसने एक वीएचएस टेप निकाली,
उसे डाला और कहा, "चलो, इसे देखते हैं।"
वह एक्वायर द फ़ायर का प्रचार वीडियो था।
आज आप सब त्याग करने को तैयार हैं?
एक्वायर द फ़ायर में स्वागत है!
एक्वायर द फ़ायर में सिर्फ़ गाना और उपदेश नहीं है।
यह बम और वीडियो क्लिप हैं।
यहाँ संगीत, एक लाइव बैंड, लाइव स्केच हैं।
यह ईसा के सुसमाचार की 21वीं सदी की पेशकश है।
यह किशोरों वाला ईसाई परमाणु विस्फोट जैसा है।
मुझे वाकई नहीं पता था क्या उम्मीद करूँ।
जिस किसी ने भी उसकी बात की, जो भी उसमें गया था
वह दोबारा जाने को उत्साहित था।
मैं 12 साल की थी, जब पहले एक्वायर द फ़ायर में गई।
वे पूरे अमरीका में आयोजित होते थे।
शायद साल में लगभग 60 आयोजन होते थे।
शायद मैं 11 साल की उम्र में अपने पहले एक्वायर द फ़ायर में गई थी।
बचपन में बहुत से एक्वायर द फ़ायर में गई थी।
अपने युवा समूह में वह करना अच्छा मानते थे।
आप ऐसे मस्त बैंड देखेंगे जिन्हें पहले कभी नहीं सुना।
आप संगीत में डूबे हुए होते हैं।
मैं एक पेशेवर संगीतकार हूँ, शायद इसलिए कि मैं गई… सब अच्छा लगा।
मेरे पहले साल में हमें सबसे आगे की सीट मिली थीं।
वह शुक्रवार की रात थी।
दस, नौ, आठ…
बत्तियाँ बुझने पर, नाटकीय संगीत बजा।
कुछ एक्वायर द फ़ायर में वह मोटरसाइकिल पर आता था।
-हाँ, वह मस्त था। -वह शान से दाखिल होगा।
रॉन लूस मंच पर आया और उसने कुछ कहा
जो कुछ ऐसा था, "आप यीशु के लिए जी-जान से रॉक करने को तैयार हैं?"
एक्वायर द फ़ायर।
यह युवाओं के सालाना संगीत-कला उत्सव जैसा था।
-ईसाई युवा समूहों के लिए। -अरे, यार।
मुझे न्यूज़बॉयज़ का बजाना याद है।
ऑडियो एड्रेनालिन, फ़ाइव आयरन फ्रेंज़ी,
सभी बड़े ईसाई बैंड।
संगीत इसका एक बड़ा हिस्सा था
क्योंकि संगीत भावनाओं को जगाता है।
आप टेलर स्विफ्ट के कंसर्ट में लोगों को सुबकते देखते हैं।
हमें हर वक्त वैसा ही एहसास होता रहता था,
सच्चे ईश्वर के लिए गाने पर।
मुझे नाचना और चिल्लाना पसंद है। सब साथ में चिल्ला रहे हों।
संगीत बज रहा है, लाइटें चमक रही हैं,
आतिशबाज़ी हो रही है।
यह किसी आम चर्च या किसी
किशोर समारोह से बिल्कुल अलग था जिसमें मैं कभी गई थी
जो बहुत बकवास बचकाना होते थे।
यह बिल्कुल दिखावटी नहीं था।
एक और बात जो इसे मज़ेदार बनाती थी,
कि असल में बच्चे ही समारोहों, स्टेडियम शो का
आयोजन कर रहे थे।
आप जिस भी भूमिका की कल्पना कर सकते हैं, किशोर ही उसे निभा रहे थे।
प्रशिक्षुओं की एक सेना।
वे प्रस्तुति दे रहे थे, मंच लगा रहे थे, सामान उतार रहे थे, सामान बेच रहे थे,
युवा पादरियों से संपर्क कर रहे थे।
एक 18 साल के बच्चे पर आतिशबाज़ी की ज़िम्मेदारी थी,
जो बेहद अजीब है।
असल में, मैं कुछ घुंडी घुमाता हूँ और कुछ स्विच दबाता हूँ,
और आतिशबाज़ी हो जाती है।
ज़ाहिर है, वे बेहद प्रशिक्षित थे।
प्रशिक्षु सबसे मस्त लोग होते थे। उनके पास हेडसेट होते थे।
अगर आप 13 साल के हैं, तो वह प्रमाणित है। वह आधिकारिक है।
प्रशिक्षु, तुम लोग शानदार हो।
-हैलो, प्रशिक्षु। -सभी प्रशिक्षुओं का शुक्रिया।
ज़ाहिर हैं, मैं आप लोगों को नहीं जानती, पर आप सबसे प्यार है।
अगले साल आपके साथ प्रशिक्षु बनूँगा!
आपके साथ।
यह पुरानी घिसी-पिटी बात है कि रॉक एंड रोल एक धर्म जैसा है,
लेकिन असल में यह एक सामूहिक रस्म है।
लेकिन यह किसी कंसर्ट से बेहतर है
क्योंकि इससे आपको हर तरह का अनुभव मिलता है।
किशोरों से भरा स्टेडियम और हवा में जोश का माहौल है,
और बहुत सी बातें हो रही हैं, और हम हर तरह की भावना महसूस कर सकते हैं।
यह बहुत ही अंतरंगी अनुभव है।
आपके रोंगटे खड़े हो जाते हैं या कंपकपी होती है और लगता है, "यह पवित्र आत्मा है।"
रॉन लूस के प्रवचन बहुत ऊर्जावान और उत्तेजक होते थे।
आज सुबह, मैं आपको कुछ बहुत हिम्मतवाला काम करने को कहूँगा।
यह अपने दिल की गहराई से ऐसा जुनून और जोश जगाने का समय है कि
"ईश्वर, मुझे आपसे प्रेम है और मुझे कोई डिगा नहीं सकता।"
"मुझे बुराई से नफ़रत है। गलत चीज़ों से नफ़रत है।"
उसे एक सेना चाहिए, दोस्तो।
आपको पता था कि आपका दिल तेज़ी से धड़केगा और जोश पैदा होगा।
उससे पैदा होने वाली ऊर्जा की वजह से मैं हमेशा उसके लिए बेताब रहता था।
आपके लिए मेरी ऐसी प्रतिबद्धता है। जब आप ऐसा करेंगे…
रॉन लूस ने मुझे जुनूनी होने की इजाज़त दी।
…और आप ऐसा अनुभव करेंगे जिसका यकीन नहीं कर सकते!
हम ऐसी स्थिति में पहुँच जाएँगे जहाँ ईश्वर हमारे रोम-रोम में होगा। यह यकीन से परे है!
ईश्वर हम में इस तरह समाया है कि…
आप जो कर रहे हैं, हर बात के लिए शुक्रिया।
-तुम पर गर्व है। -शानदार।
यह वही चकाचौंध करने वाला एहसास था जो किसी मशहूर हस्ती से होता है।
-हाँ। -बस, "हे भगवान,
मैं इस इंसान के सामने हूँ
जो सबको मस्त लगता है, सबको अहम लगता है।"
मेरे पहले एक्वायर द फ़ायर के बाद, मुझे अच्छे से याद है
कि मैं अपनी कज़िन के बेडरूम में फ़र्श पर लेटी थी
और उससे कह रही थी, "मेरी पूरी ज़िंदगी बदल गई है।"
"यह सिर्फ़ शोशा नहीं है।" वे हमेशा यही कहते थे। "यह सिर्फ़ शोशा नहीं है।"
और मुझे ऐसी जगह मिली जहाँ मुझे महसूस हुआ जैसे वे यह सच समझते हैं
कि मुझे दुनिया को बचाने की दिल से परवाह है,
और वे कह रहे थे, "हाँ, तुम ऐसा करने में मदद कर सकती हो।"
"और तुम इसका अर्थ गहराई से समझ सकती हो।"
एक्वायर द फ़ायर ने वह चीज़ बहुत अच्छे से की,
कि उसने हमेशा किशोरों को प्रेरित किया।
उसने जीवन का उद्देश्य और अपनेपन की भावना दी।
जो इंसान की बुनियादी ज़रूरत है।
आपसे जो पूछने वाला हूँ उस पर गहराई से सोचें।
और फिर वेदी से पुकार आती है।
ऑडिटोरियम में अंधेरा होगा।
वहाँ पर एक उजला सफ़ेद, चमकता सलीब होता।
रॉन लूस सबसे अपनी सीट छोड़कर
घुटनों के बल प्रार्थना करने को कहता।
वह माहौल में जोश जगाकर कहता, "ठीक है, अगर तुम एक संकल्प ले रहे हो,
तो अपने पुराने रूप को सलीब पर लटका दो,
क्योंकि मरने के बाद ही तुम असल में जीना शुरू करोगे।"
वह "अंधरे में रोने जैसा था।"
"मुझे सलीब चाहिए।"
अब अपना सलीब ले लो।
"आपको आज रात ईश्वर का प्यारा बनना है।"
"आपको अभी यह मौका मिला है।"
हालात बहुत गंभीर हो जाते थे।
"और अगर आप अभी जानते हैं कि आपके दिल में
ईश्वर की आत्मा आपसे कह रही है कि आपको जाकर
यीशु की जल्द वापसी में मदद करनी चाहिए,
मैं चाहता हूँ आप अपने हाथ उठाएँ। इसी वक्त अपने हाथ उठाएँ!"
मुझे याद है मैं बहुत रोया,
हज़ारों लोगों से घिरे हुए जो मेरी तरह ही महसूस कर रहे थे।
माहौल में वाकई उत्तेजना हुआ करती थी।
"अगर आपको लगता है कि पवित्र आत्मा आपने दिल को खींच रही है,
तो आगे आइए।"
सरगोशी छा जाती थी।
मैं फ़र्श पर घुटनों के बल रो रही थी।
और बच्चे रो रहे होते थे। लोग कई चीज़ें सामने लेकर आते थे।
एक वक्त हमें गर्भनिरोधक गोलियाँ मिलीं।
हमें ऐसी चीज़ें मिलीं जिन्हें लोग छोड़ रहे थे,
जो चीज़ें वे त्याग रहे थे।
जब आप वहाँ बैठे हैं और वे कहते हैं,
"ईश्वर आपको आपके किए हर बुरे काम के लिए माफ़ करना चाहता है।"
और बात ऐसी थी कि 12 साल की उम्र में मैंने असल में कोई बुरा काम नहीं किया था।
लेकिन मैं बस फफक कर रोते हुए ईश्वर से मुझे माफ़ करने की याचना कर रही थी
कि मैं बहुत अच्छी नहीं बन पाई।
उन्होंने आपका हर एक आँसू देखा है।
वह आपको दोबारा भला बना देंगे।
पता है क्योंकि उन्होंने मुझे भला बनाया है।
एक्वायर द फ़ायर में जब ईश्वर आपमें आग जगाते हैं, तो आप उनका ज़रिया होते हैं।
वहाँ वे सभी बच्चे मौजूद होते थे
जो दुनिया को बदलने और कुछ अच्छा करने को तैयार थे।
हम सभी कुछ भी करके किसी भी तरह से
दुनिया को बचाने के लिए तैयार थे।
अब जब आप जोश से लबालब हैं तो आपको क्या करना है?
अपने जोश से दुनिया को बदल डालें।
टीन मेनिया की वैश्विक यात्राएँ आप जैसे युवा लोगों को
हर गर्मियों में दुनिया भर में ले जाती हैं।
वेदी की पुकार के बाद वे गर्मियों के मिशन की बात करते थे।
जिसकी भी जाने में रुचि होती थी वह ऑडिटोरियम से चला जाता था।
आप अपनी सीट छोड़ देते थे और
एक कमरे में जाते थे जहाँ वैश्विक यात्राओं पर एक वीडियो दिखाया जाता था।
ईश्वर आपको काम पर लगाना चाहता है। बाकी सबको नहीं,
वह आपको काम पर लगाना चाहता है, आपके बाकी युवा समूह को नहीं,
बाकी लोगों, बाकी आम ईसाइयों को नहीं।
वह आपको दुनिया बदलने का काम सौंपना चाहता है।
एक आवेदन लीजिए, उसे भरिए, चंद देश चुनिए
जहाँ आप जाने चाहते हैं और उसे डाक से भेज दीजिए।
परियोजना इस आंदोलन को फैला रही थी जिसके लिए पैसा चाहिए था।
ज़्यादातर युवा कहते हैं, "मैं कभी पैसा नहीं जुटा पाऊँगा।"
आप पैसा जुटा सकते हैं। कोई भी पैसा जुटा सकता है।
ईश्वर को आप तक पैसा पहुँचाने में कोई दिक्कत नहीं।
आपको बस यह पता करना है कि पैसा किसकी जेब में है।
मैं पैराग्वे जा रहा हूँ!
मैं निकारागुआ जा रहा हूँ!
-अल्बानिया! -चिली!
मैं यूक्रेन जा रही हूँ।
मैं एल साल्वाडोर जा रही हूँ!
दुनिया भर के दौरे के लिए टीन मेनिया में शामिल हों!
टीन मेनिया और एक्वायर द फ़ायर ने हमें यह कहने की स्वायत्तता दी,
"मैं ऐसी जगह जा सकता हूँ जिसका इंतज़ाम मेरे माँ-बाप ने नहीं किया।"
और फिर वे कहने लगे, "क्या आप अपने माँ-बाप के बिना दुनिया भर घूमना चाहते हैं,
उन सबसे मस्त 23 साल के युवाओं के साथ जिनसे आप पहले नहीं मिले?"
"हाँ! मैं वह करना चाहता हूँ। हाँ, मैं वहाँ जाना चाहता हूँ।"
आगे बढ़िए। अपनी जगह से उठिए। देश से बाहर जाइए!
शहर से निकलिए! प्लेन पर सवार होइए! मिशन यात्रा पर जाइए!
वह आपको अनुभव देगा। मस्ती देगा। रोमांच देगा।
वह आपकी ज़िंदगी बदल देगा, फिर से चंगा करेगा।
वह आपको अंतर्दृष्टि देगा, भाग्य की समझ और जीवन का उद्देश्य देगा।
"दुनिया भर में जाओ, ईसाइयत का प्रचार करो
और देशों को अनुयायी बनाओ।"
तो वह सफलता का शिखर था।
वह बहुत आध्यात्मिक था, और साथ ही शानदार भी था।
रे बोल्ट्ज़
तो टीन मेनिया के सेवा संघ ने पापा को वैश्विक यात्राओं में भर्ती का
प्रचार करने के लिए एक गाना लिखने
और एक म्यूज़िक वीडियो बनाने के लिए बुलाया।
मेरे पास दिल है, मेरे पास आवाज़ है
मेरे पास गवाही है
मैं मसीह का अनुयायी हूं
वही एकमात्र वही है
मैं यह गा सकता हूँ।
वही स्वर्ग जाने का एकमात्र रास्ता है
मैं चाहता हूं हर कोई जाने
मैं दुनिया को बताऊँगा
वह लौट रहा है
जब तक पृथ्वी पर हर कोई सुन न ले
-मैं दुनिया को बताऊंगा -मैं दुनिया को बताऊंगा
टीन मेनिया दौरे का मेरा पहला अनुभव बोलीविया जाना था।
यीशु का यहाँ पर बहुत ज़्यादा प्रभाव है।
यह अविश्वसनीय है।
मेरे माँ-बाप मुझे सिर्फ़ एक महीना जाने के लिए मना रहे थे।
और मैं कह रहा था, "नहीं। मैं गंभीर हूँ।"
"गर्मियों में दो महीने के लिए जाऊँगा।"
मेरा कहना था, "ज़्यादा लोग बचाए जा सकेंगे।"
मैं हुआरेज़, मैक्सिको गया।
मैं बच्चों के एक अनाथालय में दुभाषिया था।
इन दौरों पर ईसाइयत का प्रचार करने का मुख्य तरीका नाटकों के ज़रिए था।
हम पोशाक पहनते, मेकअप करते थे और हम जिस भी देश में थे वहाँ की भाषा में
संगीत के साथ नाटक पेश करते थे।
यह नाटक सच्चाई की एक तस्वीर है।
मैं समुद्री डाकुओं का राजा बना था। मुख्य किरदार था।
मैं लातिनी डांसर बनी थी, और मेरा किरदार यीशु का अनुसरण करता था,
लेकिन शैतान से मार खाने के बाद।
हमेशा यीशु के किरदार के साथ एक नाटक होता था।
मैंने किसी के भी मिशन दौरे की जितनी भी तस्वीरें देखी हैं,
उनमें यीशु का किरदार हमेशा एक गोरा, सुंदर लड़का होता था।
मैं ईसाई माइम दल में होती थी।
माइम में सब स्थिर होता है,
और इसलिए उन्हें बिल्कुल नहीं हिलना होता था।
नाटकों के दौरान, टीम लीडर माइम से कहते थे,
"तुम हिल नहीं सकते। अगर तुम आँखों से पसीना पोंछने के लिए हिले,
तो तुम किसी का ध्यान भटका सकते हो और वे
ईसाइयत का संदेश नहीं सुनेंगे और इससे नर्क में जाएँगे।"
"चाहते हो कोई सिर्फ़ इसलिए नर्क में जाए
क्योंकि तुम एक और मिनट हिले बिना नहीं रह सके?"
जब आप उन मुद्राओं में खड़े होते थे तो आपके दिमाग में वह चल रहा होता था,
और दुनिया भर का बोझ आपके काँधों पर होता था और आप सोचते थे,
"मैं हिल नहीं सकता। मुझे स्थिर खड़े रहना होगा।"
मैंने यह सोच आत्मसात कर ली थी कि, "लोग नर्क में जा रहे हैं।"
"यह आपकी समझ से परे की अनंत यातना है।"
"आप वैसा होने से रोकने के लिए असल में कुछ कर सकते हैं।"
और इस आंदोलन में भाग लेना ही इकलौता सही और नैतिक फ़ैसला था।
आँकड़े बहुत ही अहम होते थे।
गर्मियों के अंत में वे एक रिपोर्ट माँगते थे,
-कि कितने लोगों को बचाया गया है। -हाँ।
"देखो तुम क्या बदलाव लाए हो।"
सेवा संघ के चार दिनों में हमने 700 से ज़्यादा का उद्धार किया।
नौ सौ से ज़्यादा लोग बचाए गए।
रॉन हमेशा हमेशा कहता था,
"बच्चो, तुम दुनिया बदलने वाले हो।"
बहुत से लोगों के लिए यह कारगर था।
वे इसका यकीन करते थे।
सब लोग आए और पूरे गाँव का उद्धार किया गया।
वे अपने मंदिर तोड़ रहे थे और…
उसकी जगह चर्च बना रहे थे। और यह बस शानदार था!
लाखों लोग जो इतने ख़ुशक़िस्मत नहीं थे कि किशोरों का माइम दल देख पाते,
मुझे लगता है वे सब अनंत काल के लिए नर्क की आग में जल रहे हैं।
उसके लिए अफ़सोस है।
हम बाइबिल भी तस्करी कर ले जाते थे।
कुछ लड़कियों की पोशाकों में छोटी जेब बनी होती थी,
उन्हें पोशाकों के नीचे रख लेती थीं।
कुछ लोग बैग में समान के नीचे रख लेते थे।
इस साल तुमने अपनी यात्रा में क्या चीज़ें होती देखी हैं?
हमने चंगाई के शानदार कारनामे देखे हैं।
बिल्कुल ख़राब हुई आँखें ठीक हो गईं और नए पैर निकल आए।
यह बहुत अच्छा था कि ईश्वर मुझे काम में लाए…
इस औरत के लिए प्रार्थना करने का हमें ज़रिया बनाया और वह देख पाई। यह बहुत अच्छा था।
एक औरत थी, उसकी एक टाँग दूसरी से बहुत छोटी थी,
और हमारे दल में से किसी ने कहा,
"हमें प्रार्थना करनी चाहिए कि उसकी टाँग बड़ी हो जाए।"
और हम प्रार्थना करने लगे,
हमने बहुत शिद्दत से प्रार्थना की, लेकिन ईश्वर ने उसे चंगा नहीं किया।
और आप सोचते हैं, "हम इसे कब रोक दें?"
मुझे याद है मैं बेहद शर्मिंदा हुई कि उसकी टाँग बड़ी नहीं हुई।
ऐसा क्यों नहीं हुआ? मुझमें आस्था थी।
शायद मुझमें उतनी आस्था नहीं थी और मुझे बहुत अपराध-बोध महसूस हुआ।
एक तरह से बलिदान ही लक्ष्य बन गया था।
हम नुक्कड़ नाटक करते थे जहाँ लोगों को पीटने का दिखावा करते थे।
और ऐसे छात्र होते थे जो यह सच में करते थे।
ऐसे छात्र होते थे जो कहते थे, "मैं घुटने पर पैड नहीं पहनूँगा।"
"मैं ईसाइयत की सच्ची राह पर चलूँगा।"
"मैं शारीरिक तौर पर ज़्यादा यातना सहूँगा।"
इसका सिद्धांत था "हर दिन आख़िरी मानो।"
आपके युवाओं के लिए यह यात्रा बहुत सुरक्षित है।
मेरे तीन बच्चे हैं, कुछ हफ़्ते पहले ही
मेरा तीसरा बच्चा हुआ है, और मैं माँ-बाप के
अपने बच्चों को दूसरे देश में भेजने को लेकर बहुत सजग हूँ।
और मैं गर्मियों में इन देशों में जाता हूँ
और आपके जैसे युवाओं को मिशन भूमि पर देखता हूँ,
तेरह, 14, और 15 साल के और कहता हूँ, "किसी ने ईश्वर पर इतना भरोसा किया,
एक महीने के लिए हमें अपने बच्चे सौंप दिए ताकि वे ईश्वर के काम आ सकें।"
और हम उस भरोसे को हल्के में नहीं लेते।
मैं भारत के देहात में था,
मैं बहुत बीमार पड़ गया।
जहाँ कोई डॉक्टर नहीं होता
लेकिन हमारे पास "व्हेयर देअर इज़ नो डॉक्टर" नामक एक किताब थी।
उसमें लिखा था, "घाव पर ऐसे पट्टी बाँधते हैं।"
"टूटी हड्डी ऐसे जोड़ते हैं।" "सिर की चोट में यह करते हैं।"
"बच्चे को कैसे पैदा कराते हैं।" और किताब में लिखा था,
"यह अपेंडेसाइटिस हो सकता है।"
हैदराबाद, भारत में मेरी आपात अपेंडेक्टमी हुई।
मेरी अपेंडेसाइटिस को निकालने का तरीका प्राचीन था।
मुझे लगभग नौ इंच का चीरा लगाया गया, मेरा अपेंडिक्स निकाला गया
और मुझे वापस सिल दिया गया।
उससे बहुत ज़्यादा संक्रमण हो जाता है
और मुझे एमआरएसए हो गया।
मेरे संक्रमण से रिसाव हो रहा था, पर माँ और पापा को सही ख़बर नहीं थी।
"फ़िल बढ़िया है।"
लेकिन वहाँ पर एक अभिभावक कार्यकर्ता थी जो उसका ध्यान रख रही थी,
और उसने हमारी माँ से संपर्क किया और कहा,
"आप उसे हवाई अड्डे पर एम्बुलेंस लेकर मिलें
और उसके पहुँचते ही उसे अस्पताल ले जाएँ।"
और आख़िरकार उन्होंने महीने के आख़िर में
टीम के साथ एक व्यावसायिक उड़ान पर बैठाया,
और उसके बाद मैंने तीन हफ़्ते अस्पताल में बिताए
और घाव से 600 मिलीलीटर मवाद निकाला गया।
मेरे डॉक्टर की आवाज़ भारी थी। उसने कहा,
"तुम भारत में आख़िर कर क्या रहे थे?"
और मैंने कहा, "मैं लोगों को यीशु के बारे में बता रहा था।"
प्रार्थना करने का संदेश भेजा गया, "रे बोल्ज़ट का बेटा मर सकता है।"
तो रॉन लूस मिलने आया।
जो सब संभालता था।
अपनी बुखार की हालत में, बिस्तर पर पड़े हुए भी
मैं बहुत उत्साहित था।
मेरे पास एक गेस्ट बुक थी और उसने लिखा, "गलतियाँ 6।"
"मेरे शरीर पर यीशु के निशान हैं।"
और उसने उसे बदल दिया "दुनिया बदलने वाले के निशान हैं।"
और इस बात पर भावुक हो जाना बेवकूफ़ी है,
पर मैंने सोचा, "इसकी अहमियत है।"
"इस पीड़ा की अहमियत है।"
वे आपसे कहते हैं, "तुम ख़ास हो। तुम दुनिया बदल रहे हो।"
प्रशिक्षण का समय है… सब कुछ झोंक देने का
इन यात्राओं का असली मकसद सैनिक बनाना है।
आख़िर में आप यही कहेंगे,
"ठीक है, ईश्वर। आपने मेरे लिए जो भी सोचा, अच्छा है।"
मुझे लगा, "मैं ज़्यादा शिद्दत से आगे बढ़ूँगा।"
"मैं और ज़्यादा योगदान दूँगा।"
और इसलिए मैं कहने लगा, "शायद मैं इंटर्नशिप करना चाहता हूँ।"
ख़ुद को बदल डालिए
भाग्य से मिलिए
ऑनर अकादमी, ऐसे प्रतिबद्ध युवा वयस्कों के लिए एक साल की इंटर्नशिप
जिनमें अपना मकसद खोजने का और
अपनी ज़िंदगी में बदलाव लाने का संकल्प है।
टीन मेनिया की तीन मुख्य शाखाएँ थीं, एक्वायर द फ़ायर आयोजन,
वैश्विक यात्राएँ, जिसमें उन्हें बहुत ज़्यादा पैसे मिलते थे,
और तीसरा हिस्सा था ऑनर अकादमी।
द ऑनर अकादमी
मेरे ख़याल से टीन मेनिया और रॉन लूस के लिए केंद्र बिंदु था
इस प्रशिक्षण स्कूल, उसके ख़ास लोगों के लिए इस फ़िनिशिंग स्कूल का विकास
जिसे उसने द ऑनर अकादमी का नाम दिया था।
यह वैसा समय है
जब टीवी वाले ईसाइयत प्रचारक फ़ैसला लेते हैं, "मुझे अपना कॉलेज,
लिबर्टी यूनिवर्सिटी और रीजेंट यूनिवर्सिटी बनानी है।"
और रॉन उसी लिहाज़ से सोच रहा था।
टीन मेनिया सेवा संघ
तो टीन मेनिया का कैंपस लिंडेल, टेक्सस में था,
जो एक सुनसान इलाका है।
यह एक बहुत बड़ी ईस्ट टेक्सस संपत्ति थी।
वह युवा लोगों को प्रशिक्षित कर रहा था, पर उसे मूल मजदूर भी चाहिए थे।
कुछ व्यावहारिक काम करना होता है।
तो वह छात्रों को बुलाता था। "तुम वहाँ सीखने जाओगे,
और तुम वहाँ टीन मेनिया का
निर्माण करने भी जाओगे, और तुम्हें उस मौके का भुगतान करना होगा।"
"यह एक इंटर्नशिप है।"
जब मैंने हाई स्कूल पास किया तो ऑनर अकादमी जाना
मुझे एक स्वाभाविक अगला कदम लगा।
यह चौबीसों घंटे का एक्वायर द फ़ायर होगा। शायद शानदार रहेगा।
ऐसी जगह जाना जहाँ सब मेरी तरह थे
और उन पर यीशु के लिए स्वच्छंद होने, जोश से भरे होने
और दुनिया को बदलने का जुनून था।
वे मेरे ही लोग थे। मैं उनके साथ ही रहना चाहती थी।
लेकिन यह विचार मेरे दिमाग में आया ही नहीं
कि यह किसी लिहाज़ से मेरे लिए बुरा हो सकता था।
और मैं वहाँ पहुँची और वह यकीनन मेरी उम्मीद से अलग था।
टीन मेनिया सेवा संघ
आपसे एक बात पूछता हूँ।
आप प्रभु के लिए क्या त्याग करने को तैयार हैं?
आपकी ज़िंदगी है क्या?
वह समय आ सकता है जब प्रभु हम सबसे कहेंगे कि
हम जो सुविधाएँ भोगते हैं उन्हें त्याग दें और उनके लिए अलग ढंग की ज़िंदगी जिएँ।
हम नहीं जानते कि आगे क्या होने वाला है,
पर लगता है कि थोड़ा दिल का दर्द और पीड़ा सहनी पड़ेगी।
आगे देखिए
हम आस्तिक थे, लेकिन हम जानते थे कि कुछ अजीब चल रहा है।
मैं यीशु के लिए किशोर टेलीमार्केटर था।
हर क्लास में वही सबक होता था : आज्ञापालन।
उच्च शक्ति से सवाल नहीं पूछे जा सकते।
अचानक सेना के कुछ पहरेदारों ने हमसे भागने को कहा।
वह बहुत अजीब था।
लंबे समय तक मुझे पता नहीं था कि टीन मेनिया ने
कुछ गलत किया था।
मुझे लगा कि दिक्कत मुझमें है।
उन्हें सिखाया गया था कि आतंकित करो और दूसरों को ऐसा करना सिखाओ।
हम जंग में थे।
हमें एक युद्ध नाद के साथ जंग में कूद पड़ना था।
आज मुझे अपना युद्ध नाद सुनाओ!
युद्ध नाद
तुम्हारी आवाज़ सुननी है! आज रात अपना युद्ध नाद सुनाओ!
मुझे दिखाई देने लगा कि रॉन राजनैतिक आंदोलन से तालमेल बना रहा था।
आज अमरीका में सड़क किनारे कुँवारी किशोरियों का बलात्कार हो रहा है…
अगर आप वह सेना बनाएँगे,
आख़िरकार आपको उन्हें हमला करने का आदेश देना ही पड़ेगा।
हम संस्कृति की इस जंग में किशोरों के नाते नेतृत्व का ज़िम्मा संभालने आए हैं।
सेना में शामिल होने पर आप अपनी पूरी पहचान भुला देते हैं।
यीशु को अपनाने पर भी यही होता है।
हमें पुरानी पहचान को छोड़ देना होता है।
"अगर यहाँ रुकी तो मैं बच नहीं पाऊँगी।"
मुझे आकर शैतान के इस हमले को विफल करना था।
"सच में? मेरे साथ यह हुआ था, तुम इसे नकार दोगे?
वे शहीद पैदा कर रहे थे और बच्चों की भर्ती कर रहे थे।
तुम्हारा कोई वजूद नहीं,
और शायद तुम कभी जो सबसे अहमियत का काम कर पाओ, वह है जान देना।
संवाद अनुवादक संजय मल्होत्रा
रचनात्मक पर्यवेक्षक जनक कविरत्न